Miting în Piața Victoriei, sâmbătă: "Este momentul să ne facem auziți". Cine este organizatorul
Un miting ”EuRo Manifest” este programat, sâmbătă, de la ora 17:00, în Piața Victoriei din Capitală, unde va fi citit Manifestul pentru Europa, un document susținut de peste 40 de organizații civice din țară și diaspora și de mii de oameni din toate domeniile de activitate. Corupția Ucide anunță că mitinguri ”EuRo Manifest” vor avea loc, tot sâmbătă, în orașe precum Timișoara, Oradea, Brașov, Bruxelles, Londra, Dublin, iar duminică și în Cluj-Napoca.